Data was extracted from:https://www.infomed.co.il/drugs/insulin-degludec-liraglutide-xultophy/

המומחים של
Info
med
מסבירים:
מידע כללי:
התרופה מכילה שני חומרים פעילים, המסייעים לאזון את רמת הסוכר בדם. אינסולין דגלודק - אינסולין בזאלי ארוך טווח, המסייע בהורדת רמות הסוכר בדם, ולירגלוטייד - אנלוג של GLP-1, המסייע לייצר יותר אינסולין במהלך ארוחות ומפחית את כמות הסוכר המיוצרת ע"י הגוף. התרופה מיועדת לטיפול בחולי
סוכרת סוג 2
: מצב בו הגוף אינו מייצר מספיק
אינסולין
והאינסולין שהגוף מייצר אינו פועל היטב. סוכר (גלוקוז) המצטבר בדם יכול לגרום לבעיות רפואיות חמורות כגון מחלת לב, מחלת כליות, עיוורון וקטיעות איברים.
התרופה ניתנת יחד עם תרופות אחרות לטיפול בסוכרת (כגון מטפורמין, פיוגליטזון ותרופות מקבוצת הסולפונילאוריאה) כאשר תרופות אלו לבד או יחד עם טיפול ב-GLP-1, או עם טיפול באינסולין, אינן מספיקות לאיזון רמות הסוכר בדם.
יעיל לטיפול ב:
שיפור רמות הגלוקוז (סוכר) בדם במטופלים מבוגרים עם סוכרת מסוג 2.
הנחיות חשובות:
• התרופה אינה מיועת לטיפול בסוכרת סוג 1 או בחמצת קטוטית.
• במקרה שימוש ב-GLP-1, או באינסולין בזאלי, יש להפסיק את הטיפול בהם לפני תחילת הטיפול בתרופה זו.
מתי אסור להשתמש בתרופה:
• במקרה של רגישות לחומרים הפעילים או למרכיבי התרופה האחרים.
• ב
סוכרת סוג 1
או ב-
חמצת קטוטית
(מצב של הצטברות חומצה בדם).
• מתחת לגיל 18 שנים.
פרמקוקינטיקה:
אינסולין דגלודק- קשירה לחלבונים מעל 99%, זמן מחצית חיים כ-25 שעות. לירגלוטייד- קשירה לחלבונים מעל 98%, זמן מחצית חיים כ-12-13 שעות.
דגשים למשתמש
• ייתכן שינוי מינון תרופות אחרות לסוכרת בשל שימוש בתרופה זו, יש לנטר סוכר לפי הנחיות הרופא.
• מצבים העלולים להביא ל
היפוגליקמיה
, רמה נמוכה של סוכר בדם בדם: שתיית אלכוהול, ביצוע פעילות גופנית יותר מהרגיל, אכילה מועטה או החמצת ארוחה. סימנים עלולים להופיע בפתאומיות. יש להכיר סימנים אלה ולאכול טבליות סוכר או חטיף עתיר סוכר אחר, עד התייצבות רמת הסוכר.
• במקרה כאב בטן חמור שאינו חולף, יש לעדכן רופא. זה יכול להיות סימן לדלקת לבלב חריפה.
• חשוב להימנע מהתייבשות (אובדן של נוזלים מהגוף). יכולה להתרחש בעת הקאות ושלשולים. חשוב להרבות בשתיית נוזלים.
• יש לשנות את מקום ההזרקה מדי יום, כדי להפחית את הסיכון להתפתחות גושים וגומות בעור.
צילום: shutterstock
מידע על התרופה
אופן נטילת התרופה
עט ממולא מראש המאפשר בחירה של המנה, כזריקה מתחת לעור. יש לשנות את מקום ההזרקה בכל יום.
תדירות וזמן נטילה
פעם אחת ביום, עדיף באותה שעה בכל יום. יש לוודא מרווח של 8 שעות לפחות בין מנה למנה. אין חובה להזרקה עם הארוחה.
טווח המינון
שלב מנה אחד מכיל 0.036 מ"ג לירגלוטייד ו- 1 יחידת אינסולין דגלודק.
מנה יומית מקסימלית: 1.8 מ"ג לירגלוטייד, 50 יחידות אינסולין דגלודק.
תחילת ההשפעה
.
משך ההשפעה
.
מנה שנשכחה
יש להזריק את המנה מיד כשנזכרים, ולהקפיד על 8 שעות לפחות בין מנה למנה. אם הגיע זמן הזרקת המנה הבאה, אין להזריק מנה כפולה.
הפסקת התרופה
רק לאחר התייעצות עם הרופא. הפסקה עלולה להביא לרמת סוכר גבוהה מאוד בדם.
מינון עודף
רמת הסוכר בדם עלולה לרדת (היפוגליקמיה), תיתכן בחילה או הקאה. יש להכיר סימני היפוגליקמיה ולטפל בהם. במקרה מנת יתר או בליעה ע"י ילד, יש לפנות מיידית לרופא או לחדר מיון בצירוף אריזת התרופה.
אחסון
טרם שימוש: בקירור, 2-8 מעלות צלזיוס. מרגע פתיחה: ניתן לשמור בקירור או בטמפ' החדר, עד 30 מעלות צלזיוס, ועד 21 יום. אין להקפיא!
אזהרות
תזונה
דילוג על ארוחה או אכילה יותר מהרגיל עשויים לשנות את רמות הסוכר בדם, ולכן נדרש ניטור תכוף יותר, ושינוי הטיפול בהתאם.
אלכוהול
רמת הסוכר בדם יכולה לעלות או לרדת, ולכן נדרש ניטור סוכר תכוף יותר מאשר בד"כ.
נהיגה
רמה נמוכה או גבוהה של סוכר בדם עלולה להשפיע על יכולת הריכוז והתגובה. יש להיזהר בנהיגה במצבים אלה.
הריון
אין להשתמש בתרופה במהלך הריון.
הנקה
אין להשתמש בתרופה במהלך הנקה.
תינוקות וילדים
אין ניסיון בתרופה זו עם ילדים ומתבגרים מתחת לגיל 18 שנים. אין להשתמש.
קשישים
נדרש ניטור סוכר תכוף יותר, ושינויי מינון בהתאם.
ניתוח והרדמה כללית
במצבי לחץ, כדוגמת ניתוח הטיפול התרופתי יכול להשתנות. יש לעדכן.
דווח לרופא במקרה של
מחלת מעי דלקתית או עיכוב בהתרוקנות הקיבה (טיפול בתרופה זו אינו מומלץ במצבים אלו)
בעיות עיניים
מחלה של בלוטת התריס
בעיות כבד או כליות- יתכן ויידרש ניטור סוכר תכוף יותר
שינויים בעור במקום ההזרקה
סיכון ממנת יתר
אין נתונים
סיכון מפיתוח תלות
נמוך
תופעות לוואי
תופעות לוואי שכיחות:
רמת סוכר נמוכה בדם, היפוגליקמיה. תסמינים של סוכר נמוך בדם יכולים להיות: כאב ראש, ישנוניות, חולשה, רגזנות, רעב, קצב לב מהיר, בלבול, רעד ותחושת עצבנות, סחרחורת והזעה. יש לקבל הנחיות מהרופא כיצד לפעול במצב היפוגליקמיה.
תיאבון מופחת, בחילה או הקאות, שלשול, עצירות, קשיי עיכול (דיספפסיה), רירית מודלקת בקיבה (גסטריטיס), כאב בטן, צרבת או נפיחות בבטן - תופעות אלה חולפות לרוב לאחר מספר ימים או שבועות.
תגובות במקום ההזרקה: שטף  דם, דימום, כאב, אדמומיות, נפיחות או גרד - תופעות אלה חולפות לרוב לאחר מספר ימים.
עלייה באנזימי הלבלב, כגון ליפאז ועמילאז.
תופעות לוואי לא שכיחות כוללות: תגובות אלרגיות, גרד, אובדן נוזלים מהגוף- חשוב לשתות נוזלים רבים למניעת התייבשות, גיהוקים וגזים בבטן, קצב לב מוגבר, אבני מרה, דלקת בכיס המרה, שינויים חוש הטעם.
במקרה של תופעות לוואי הבאות יש להפסיק נטילת התרופה:
תגובה אלרגית חמורה. סימנים אפשריים: תגובות מקומיות המתפשטות לאזורים אחרים בגוף, תחושה רעה והזעה פתאומית, קשיי נשימה, קצב לב מהיר, סחרחורת.
תשומת לב נדרשת לשינויים בעור במקום ההזרקה. בהזרקה חוזרת באותו המקום, רקמת השומן עלולה להתכווץ, או להתעבות. גושים מתחת לעור יכולים להיגרם גם בשל הצטברות של חלבון הנקרא עמילואיד, והאינסולין עלול שלא לעבוד בצורה מיטבית אם מזריקים לאזור גושי, מכווץ או מעובה. יש לשנות, לכן, את מקום ההזרקה בכל הזרקה, כדי לסייע במניעת שינויים אלו בעור. יתכן שהזרקה לאזור שעבר שינוי תדרוש ניטור רמת סוכר קפדני יותר, בהתאם להנחיית רופא.
פרטי תגובה עם תרופות אחרות
יש לעדכן רוקח/רופא באשר לנטילת תרופות אחרות, כולל תרופות ללא מרשם ותוספי תזונה. בשל השפעת תרופות אחרות על רמת הסוכר בדם, ייתכן ויידרש שינוי במינון תרופה זו.
רמת הסוכר בדם עשויה לצנוח בנטילת: תרופות אחרות לסוכרת (טבליות או זריקות), סולפונאמידים – לזיהומים, סטרואידים אנאבוליים -כגון טסטוסטרון, חוסמי בטא - ליתר לחץ דם. תרופות אלו עלולות להקשות על זיהוי סימני האזהרה של רמת סוכר נמוכה בדם. חומצה אצטיל סליצילית (ותרופות הנקראות  סליצילאטים) - לכאבים וחום קל, מעכבי מונואמין אוקסידאז, לדיכאון, מעכבי ACE- לבעיות לב מסוימות או ליתר לחץ דם.
רמת הסוכר בדם עשויה לעלות בנטילת: דאנאזול – תרופה המשפיעה על הביוץ, אמצעי מניעה הניתנים דרך הפה- גלולות  למניעת הריון, הורמונים של בלוטת התריס, הורמון גדילה - לרמות נמוכות של הורמון גדילה, גלוקוקורטיקואידים כגון קורטיזון – לדלקת, תרופות סימפטומימטיות כגון  אפינפרין (אדרנלין), סאלבוטאמול או טרבוטאלין לאסתמה, תיאזידים ליתר לחץ דם ולאגירת נוזלים.
רמת סוכר בדם עשויה לעלות או לרדת בנטילת: אוקטראוטיד ולנראוטיד - משמשות לטיפול באקרומגליה (מחלה נדירה המתבטאת בעודף של הורמון גדילה).
פיוגליטזון - טבליות לטיפול בסוכרת מסוג 2. אצל חלק המטופלים הסובלים מסוכרת ממושכת, ממחלת לב או שעברו בעבר שבץ, וטופלו בפיוגליטזון ובאינסולין, התפתחה אי ספיקת לב. יש לדווח לרופא מיד אם יש סימנים של אי ספיקת לב, כגון קוצר נשימה חריג או עלייה מהירה במשקל, או נפיחות מקומית (בצקת).
וארפרין או מדללי דם אחרים - תרופות המשמשות למניעת קרישת יתר של הדם.יתכן וידרשו בדיקות דם לעיתים קרובות יותר כדי למדוד את מידת קרישיות הדם.
השפעת שימוש ממושך
מומלץ לעקוב באופן תקופתי אחר התגובה לטיפול, בדיקת סוכר.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא